text: السلام عليكم 
   انا سمعت عن المطعم تقريبا من اسبوعين وبعد شفت صورة الربز  تحمست وقلت يبي له زيارة 
   المطعم كديكور وجو مرة حلو بس عيبه انه بعيد شوي اقصى شرق الرياض وياليت يفتحون فرع ثاني في وسط الرياض 
   المنيو حقهم متخصص بالستيك بأنواعه واسعارهم شويتين غالي مقارنة بستيك هاوس 
   انا طلبت صحن مقبلات &quot;ربيان وايلد&quot; وتفاجأت ان صحن كبير ويكفي لثلاث اشخاص وكان الربيان صغير ومقرمش وياله قدرنا ناكل نص الصحن بس جد كان من احلى المقبلات اللي اكلتها 
   وطلبنا طبقين ربز بقر قصير 
   ويجي معه طلبين جانبيين سلطه و طبق ثاني 
   انا اخترت سيزر سالد و بيكد بوتيتو &quot;بطاطس بالفرن&quot; السيرز كان عادي والبطاطس كان يبي لها تستوي زياده 
   اما طبق الربز كان لذيذ واللحمه تذوب لما تاكلها &quot;اهنيهم&quot; قليل اللي يضبط طبخها 
   صار موقف بسيط انا  طلبت طبقين ربز الويتر توقع اني طالب طبق واحد  
   ولما سألت عن الطبق الثاني اعتذر لي وراح وشوي جا مدير المطعم واعتذر لي عن الخطأ ووعدني انه خلال خمس دقايق طلبي رح يجيني 
   في النهاية كان التجربة رائعة بالرغم من الموقف اللي صار لي ورح اجيه مره ثانيه 
    
   الاسعار 
   الربز ب٩٩ ريال 
   صحن المقبلات &quot;الربيان&quot; ب ٤٢ ريال 
   المشروبات الببيسي ب١٠ ريال